2023.4.25.
HU
Az Európai Unió Hivatalos Lapja
L 110/15
f) a gépjárműiparban a foglalkoztatásra, különösen a mikro-, kis- és középvállalkozásokra (a továbbiakban: kkv-kre) gyakorolt hatások, valamint a munkaerő átképzését és továbbképzését támogató intézkedések hatékonysága; g) a meglévő pénzügyi intézkedések hatékonysága és az, hogy szükség van-e további intézkedésekre – többek között megfelelő pénzügyi intézkedésekre – uniós, tagállami vagy helyi szinten az igazságos átmenet biztosítása, valamint bármilyen negatív társadalmi-gazdasági hatás enyhítése érdekében, különösen a leginkább érintett régiókban és közösségekben; h) előrehaladás a szociális párbeszédben, valamint azokban a szempontokban, amelyek célja még inkább elősegíteni a kibocsátásmentes közúti mobilitás megvalósítását célzó, gazdaságilag életképes és társadalmilag igazságos átmenetet; i) előrehaladás a köz- és magántulajdonban lévő elektromos és egyéb töltőinfrastruktúra kiépítésében, beleértve az alternatív üzemanyagok infrastruktúrájának kiépítéséről, valamint a 2014/94/EU európai parlamenti és tanácsi irányelv hatályon kívül helyezéséről szóló rendelet, valamint a 2010/31/EU európai parlamenti és tanácsi irányelv átdolgozása (*) alapján tett előrehaladást; j) az innovációs technológiák és a fenntartható alternatív üzemanyagok – többek között a szintetikus üzemanyagok – potenciális hozzájárulása a klímasemleges mobilitás eléréséhez; k) a forgalomba hozott új személygépkocsik és új könnyű haszongépjárművek teljes életciklusra számított kibocsátásai a 7a.
cikkel összhangban elkészített jelentés szerint; l) e rendelet hatása a tagállamoknak az (EU) 2018/842 rendelet és a 2008/50/EK európai parlamenti és tanácsi irányelv (**) átdolgozása szerinti céljai megvalósítására.
(3) A Bizottság az (1) bekezdésben említett első előrehaladási jelentés benyújtásának időpontjában – a tagállamokkal és minden érdekelt féllel együttműködve – egy olyan jelentést is benyújt az Európai Parlamentnek és a Tanácsnak, amely a gépjárműipari ellátási láncban megvalósítandó igazságos átmenet biztosítását érintő bármely finanszírozási hiányosság azonosítására irányuló elemzést tartalmaz, különös tekintettel a kkv-kra és az átmenet által leginkább érintett régiókra.
A Bizottság a jelentéshez adott esetben az azonosított szükségletek kezelését célzó megfelelő pénzügyi intézkedésekre irányuló javaslatokat csatol.
_____________ (*) Az Európai Parlament és a Tanács 2010/31/EU irányelve (2010. május 19.) az épületek energiahatékonyságáról (HL L 153., 2010.6.18., 13. o.).
(**) Az Európai Parlament és a Tanács 2008/50/EK irányelve (2008.
május 21.) a környezeti levegő minőségéről és a Tisztább levegőt Európának elnevezésű programról (HL L 152., 2008.6.11., 1. o.).” 13.
A 15. cikk a következőképpen módosul: a) az (1) bekezdés helyébe a következő szöveg lép: „(1) A Bizottság – a kétéves jelentéstétel alapján – 2026-ban felülvizsgálja e rendelet hatékonyságát és hatását, és jelentést nyújt be a felülvizsgálat eredményéről az Európai Parlamentnek és a Tanácsnak.
A Bizottság különösen értékeli az e rendelet alapján az 1. cikk (5a) bekezdésében meghatározott kibocsátáscsökkentési célértékek elérése terén történt előrehaladást, figyelembe véve a – többek között a hálózatról tölthető hibrid járművek technológiáját érintő – technológiai fejlődést, valamint a kibocsátásmentes mobilitásra való, gazdaságilag életképes és társadalmilag igazságos átmenet fontosságát.
Az említett értékelés alapján a Bizottság értékeli, hogy szükség van-e az 1. cikk (5a) bekezdésében meghatározott célértékek felülvizsgálatára.
A Bizottság értékeli továbbá az uniós piacon forgalomba hozott új kibocsátásmentes személygépkocsikra és könnyű haszongépjárművekre vonatkozó energiahatékonysági minimum-küszöbértékek megállapításának hatásait is.
A Bizottság a jelentéshez adott esetben az e rendelet módosítására vonatkozó javaslatot csatol.”; b) a (2)–(5) bekezdést el kell hagyni; c) a (6) bekezdés helyébe a következő szöveg lép: „(6) A Bizottság 2024. december 31-ig felülvizsgálja az 1999/94/EK irányelvet annak a szükségességére tekintettel, hogy a fogyasztók számára pontos, megbízható és összehasonlítható információk álljanak rendelkezésre a forgalomba hozott új személygépkocsik – többek között valós vezetési feltételek melletti – tüzelőanyag- és energiafogyasztásáról, szén-dioxid-kibocsátásáról és légszennyezőanyag-kibocsátásáról, valamint értékeli az új könnyű haszongépjárművek tüzelőanyag-gazdaságossági és szén-dioxid-kibocsátási címkéjének bevezetése lehetőségeit.